Η επικαιρότητα στη δραματουργία του Γιάννη Καμπύση. Η Μις Άννα Κούξλεϋ και Οι Κούρδοι.
Creators: name: Νικήτας, Ζαφείρης Δημητρίου
Publisher: name: Aristotle University of Thessaloniki
Year: 2016
Subjects: Γιάννης Καμπύσης
Επικαιρότητα και δραματουργία
Νεοελληνικό Θέατρο τέλη 19ου αιώνα
Giannis Kampysis
Newspapers and Dramaturgy
Modern Greek theatre late 19th century

description: Στόχος της μεταπτυχιακής εργασίας είναι ο εντοπισμός και η εξέταση στοιχείων της επικαιρότητας στη δραματουργία του Γιάννη Καμπύση (1872-1901), και ειδικότερα στα έργα του Η Μις Άννα Κούξλεϋ και Οι Κούρδοι. Προτάσσεται ένα σχέδιο εργοβιογραφίας, το οποίο ανατέμνει τους βασικούς σταθμούς της ζωής του συγγραφέα και ανιχνεύει την ενεργό συμβολή του στον περιοδικό τύπο της εποχής του. Τα δύο κεφάλαια που ακολουθούν περιλαμβάνουν αναλυτική παρουσίαση των έργων Η Μις Άννα Κούξλεϋ και Οι Κούρδοι. Διερευνάται η πρώτη έκδοση, η χρονολογία συγγραφής και τα μορφoλογικά τους χαρακτηριστικά. Ακολουθεί η εξέταση της επικαιρικής αρθρογραφίας στον ημερήσιο τύπο, ιδιαίτερα στις εφημερίδες Ακρόπολις και Το Άστυ, με στόχο να εντοπισθούν τα ερεθίσματα και οι αφορμές που κινητοποιούν τον συγγραφέα. Στη συνέχεια επιχειρείται η ανάδειξη του τρόπου με τον οποίο ο Καμπύσης προσλαμβάνει και δραματοποιεί το επικαιρικό υλικό του τύπου. Διαπιστώνεται ότι η επικαιρότητα, τόσο στο έργο Μις Άννα Κούξλεϋ, όσο και στους Κούρδους, διαμορφώνει το δραματικό τόπο και χρόνο καθώς και τις θεματικές που διαπερνούν τα έργα, ενώ παράλληλα συμβάλλει εξίσου στη διάπλαση των χαρακτήρων. Στην Μις Άννα Κούξλεϋ ο συγγραφέας αντλεί από την επικαιρότητα το έρεισμα για τη δημιουργία του ομώνυμου πρωταγωνιστικού χαρακτήρα καθώς και την ατμόσφαιρα του έργου, η οποία κυριαρχείται από τους Ολυμπιακούς Αγώνες του 1896. Στους Κούρδους, τα γεγονότα της αρμενικής σφαγής τον Αύγουστο του 1896 που καλύπτει ο αθηναϊκός τύπος δημιουργούν έντεχνα το σκηνικό των ιδεολογικών και κοινωνικών συνδηλώσεων που υποβάλλονται μέσα από τους χαρακτήρες. Επίσης, στην εργασία εντάσσονται επιλεκτικά ιδεολογικές και αισθητικές παράμετροι που σχετίζονται με τον συγγραφέα. Στο τελευταίο τμήμα της εργασίας διερευνάται συνοπτικά η παράσταση των Κούρδων στη Νέα Σκηνή το 1903 και στο Ελληνικό Ωδείο το 1924, καθώς και η πρόσληψη της παράστασης από τον τύπο.
description: The aim of the present post graduate thesis is to examine the elements of news and journalistic information used in the dramaturgy of Giannis Kampysis and specifically within his plays Η Μις Άννα Κούξλεϋ (Miss Anna Kouxley) and Οι Κούρδοι (The Kurds). Firstly we present a biography of the writer combined with his literary work, which demonstrates the landmarks of his life as well as his contribution to the journals of his time. The next two chapters examine thoroughly the plays Η Μις Άννα Κούξλεϋ and Οι Κούρδοι. We look into the first publication, the publishing date and the various dramatic elements. Then we examine the articles in the daily newspapers, especially in the newspapers Ακρόπολις and Άστυ in order to specify the news reports that are used by Kampysis. Afterwards we analyze the way Kampysis turns the journalistic material into theatre drama. It becomes clear that articles from the newspapers play a major role both in Η Μις Άννα Κούξλεϋ and Οι Κούρδοι and they influence the themes, the setting and the characters of the plays. In Η Μις Άννα Κούξλεϋ, Kampysis draws from the contemporary news about the Olympic Games of 1896, in order to create the title character as well as the topography and atmosphere of the play. In Οι Κούρδοι, the Armenian massacres of 1896 that are widely covered by the press in Athens are used by Kampysis in his play in order to illustrate the ideological and social parameters of the conflict. The thesis also looks into various ideological and aesthetic choices of the writer. In the last part of the thesis we examine the performance of Οι Κούρδοι at the Νέα Σκηνή in 1903 and at the Ελληνικό Ωδείο in 1924, and the reaction in the press.